jkorsvik/nowiki_second_scrape_merged huggingface dataset:
Chiquitanía

Chiquitanía, eller Chiquitosslettene, er et område med tropiske savanner i departementet Santa Cruz øst i Bolivia og tilgrensende områder i Paraguay og Brasil.
På 1700-tallet anla jesuittiske og fransiskanske misjonærer en rekke misjonsstasjoner i Chiquitanía. Seks av dem står oppført på UNESCOs verdensarvliste under navnet Jesuittenes misjonsstasjoner i Chiquitos.
Tepetlaoxtoc

Tepetlaoxtoc eller Tepetlaoztoc er en kommune nordøst i den meksikanske delstaten México. Den hadde 27 944 innbyggere i 2010. Arealet er på 172,38 km². Kommunens administrasjonssentrum er Tepetlaoxtoc de Hidalgo.
I Tepetlaoxtoc er det et arkeologisk funnsted med ruinene av en aztekisk bosetting fra den seine postklassiske perioden (1200–1519) som fremdeles var bebodd inn i kolonitida.


== Referanser ==
Xonacatlán

Xonacatlán er en kommune vest i den meksikanske delstaten México. Den hadde 46 331 innbyggere i 2010. Arealet er på 32,87 km².
Navnet Xonacatlán er nahuatl og betyr «Blant løken». «Løk» er xonacatl på nahuatl.


== Referanser ==
San Simón de Guerrero

San Simón de Guerrero er en kommune sør i den meksikanske delstaten México. Den hadde 6 272 innbyggere i 2010, og dekker et areal på 127,42 km².


== Referanser ==
Jilotzingo

Jilotzingo er en kommune i den meksikanske delstaten México. Den hadde 17 970 innbyggere i 2010, og dekker et areal på 143,66 km². Kommunen ligger like nordvest for Det føderale distriktet og utgjør en del av Mexico bys storbyområde, ZMCM.


== Referanser ==
Skoletavla

Skoletavla er et norskutviklet web 2.0-vektøy for kommunikasjon og opplysninger. Skoletavla er spesielt utviklet med tanke på bruk i skolen, men er også egnet for bruk i foreninger, lag og bedrifter. Skoletavla installeres på den ansattes pc, og informasjonen åpner seg i et eget vindu øverst til høyre på skjermen.
Skoletavla har integrert sms-løsning til sms-meldingsbok og sms-varsling. Det kan sendes meldinger enten av åpen eller privat karakter til de andre ansatte ved skolen eller ansatte ved andre skoler i kommunen som også bruker Skoletavla. Man kan sende e-post og sms til enkeltpersoner eller grupper, for eksempel til elever, foreldre og FAU. Sms-kommunikasjonen er toveis da alle brukere får eget skoletavlenummer. Sms kan vises som melding på Skoletavla. I tillegg inneholder Skoletavla inspeksjonsplan, reservasjonsplan over rom og utstyr, kalender, fotoalbum med mulighet for å legge inn bilder av alle elevene i grupper, og timeplanene til de ansatte. Videre kan Skoletavla fungere som informasjonssystem for ansatte og elever på flatskjermer plassert i personalrom, kantine eller korridor. Informasjonen kan veksle mellom tavla, inspeksjonsplan og kalender. Innstillingene gjøres i Skoletavlas kontrollpanel. Skoletavla er utprøvd siden 2005 i Skien-skolene og av Spesialpedagogiske tjenester i Skien, og utvikles fortsatt. Skoletavla er ikke gratis, men er relativt billigere å etablere og drifte enn andre tilsvarende tjenester som er på markedet.


== Kilder ==
Del og bruk


== Eksterne lenker ==
Skoletavla.no
António Gedeão

António Gedeão (født Rómulo Vasco da Gama de Carvalho, 24. november 1906, død 19. februar 1997) var en portugisisk  poet, essayist, forfatter og dramatiker, som også publiserte flere arbeider knyttet til vitenskap. António  Gedeão  var et alter ego for Rómulo de  Carvalho som ved hjelp av hans virkelige navn også var en professor som underviste i kjemi og vitenskapshistorie. Han ble tildelt utmerkelsen Santiago av sverdets orden.


== Referanser ==
Vincent Spano

Vincent Spano (født 18. oktober 1962 i Brooklyn, New York) er en amerikansk skuespiller.
I 1976 hadde sin debut på teater i en oppsetning av The Shadow Box på Long Wharf Theatre og senere på Broadway. Hans filmdebut var i 1979 med The Double McGuffin. Spano har senere spilt i mange Hollywood-filmer, blant annet John Sayles's Baby, It's You og City of Hope, Alive: The Miracle of the Andes og The Rats. Han spilte også i den italienske filmen Good Morning Babylon skrevet og regissert av Paolo og Vittorio Taviani. Spano er mest kjent for sin tilbakevendende rolle som FBI-agent Dean Porter i dramaserien Law & Order: Special Victims Unit siden den åttende sesongen.


== Referanser ==


== Eksterne lenker ==
(en) Vincent Spano på Internet Movie Database 
(sv) Vincent Spano i Svensk Filmdatabas 
(da) Vincent Spano på Filmdatabasen 
(da) Vincent Spano på Scope 
(fr) Vincent Spano på Allociné 
(en) Vincent Spano på AllMovie 
(en) Vincent Spano hos The Movie Database 
(en) Vincent Spano hos Internet Broadway Database
Harry Dean Stanton

Harry Dean Stanton (født 14. juli 1926 i Irvine, Kentucky i USA, død 15. september 2017 i Los Angeles) var en amerikansk skuespiller, musiker, og sanger.
Stantons karriere varte i over femti år, og han er å se i filmer som Cool Hand Luke, Kelly's Heroes, Paris, Texas, Dillinger, Alien, Repo Man, The Last Temptation of Christ, Wild at Heart, The Green Mile, The Godfather Part II og The Pledge. På slutten av 2000-tallet hadde han en fast rolle i TV-serien Big Love på kanalen HBO.
Stanton var også musiker og sanger og han spilte mye countrymusikk. Stanton gikk på University of Kentucky i Lexington i Kentucky, hvor han studerte journalistikk. Senere studerte han ved Pasadena Playhouse i Pasadena i California, der hans klassekamerater inkluderte hans nære venner Tyler MacDuff og Dana Andrews. Stanton var krigsveteran fra andre verdenskrig, da han var utstasjonert i den amerikanske marinen. Han tjenestegjorde som kokk under slaget om Okinawa mot japanske styrker mellom april og juni 1945.
Sammen med Bob Dylan spilte han i Pat Garrett and Billy the Kid (1973). Han medvirket også i Dylans film Renaldo and Clara, der han sang sammen med Dylan og Joan Baez.Den siste filmen han spilte i var Frank & Ava, som hadde premiere året etter at han døde.


== Filmografi (utvalg) ==

1967 – Rebell i lenker

1979 – Alien – den 8. passasjeren - Brett
1992 – Twin Peaks – Fire Walk with Me* - Carl Rodd

1984 – Repo Man - Bud

1984 – Paris, Texas - Travis Henderson

1986 – Pretty in Pink - Jack Walsh

1990 – Wild at Heart - Johnnie Farragut

1998 – Fear and Loathing in Las Vegas - dommeren

1999 – The Green Mile - Toot-Toot

2012 – The Avengers - sikkerhetsvakt

2017 – Lucky - Lucky

2018 – Frank & Ava - sheriff Lloyd


== Referanser ==


== Eksterne lenker ==
Offisielt nettsted 
(en) Harry Dean Stanton – kategori av bilder, video eller lyd på Commons 
(en) Harry Dean Stanton på Internet Movie Database 
(sv) Harry Dean Stanton i Svensk Filmdatabas 
(da) Harry Dean Stanton på Filmdatabasen 
(da) Harry Dean Stanton på Scope 
(fr) Harry Dean Stanton på Allociné 
(en) Harry Dean Stanton på AllMovie 
(en) Harry Dean Stanton hos Turner Classic Movies 
(en) Harry Dean Stanton hos Rotten Tomatoes 
(en) Harry Dean Stanton hos The Movie Database 
(en) Harry Dean Stanton hos Behind The Voice Actors 
(en) Harry Dean Stanton på Discogs 
(en) Harry Dean Stanton på MusicBrainz 
(en) Harry Dean Stanton på Songkick 
(en) Harry Dean Stanton på AllMusic
Henrik III av Mecklenburg

Henrik III av Mecklenburg  og Schwerin (født ca. 1337/1338, død 24. april 1383) var hertug av Mecklenburg-Schwerin. Han var sønn av Albrekt II av Mecklenburg og Eufemia Eriksdatter.
Henrik ble forlovet med den danske kong Valdemar Atterdags datter Margareta (1345–1350). Etter hennes død ble det inngått ekteskapskontrakt med søsteren; Ingeborg Valdemarsdatter. Henrik og Ingeborg giftet seg rundt 1362. Etter hennes død giftet han seg på nytt med Mechthild av Mecklenburg-Werle.


== Eksterne lenker ==
Stamtavle
Sidesvatnet

Sidesvatnet (svensk: Silesjaure, sørsamisk: Sijliesjaevrie) er en innsjø på grensa mellom Norge og Sverige. Den norske delen ligger i Lierne kommune i Trøndelag, den svenske delen ligger i Strömsund kommune i Jämtlands län. Sjøen ligger 701 meter over havet og har utløp mot vest gjennom Siderssjøelva.


== Fotnoter ==


== Referanser ==
Magnus I av Mecklenburg

Magnus I av Mecklenburg och Schwerin (født ca. 1345, død 1. september 1384) var hertug og medregent i Mecklenburg-Schwerin 1379–1384.
Magnus inngikk ekteskap med Elisabeth, datter av Barnim IV av Pommern. Paret fikk følgende barn:

Johan IV av Mecklenburg (død 1422), hertug av Mecklenburg-Schwerin
Eufemia av Mecklenburg (død 1416), gift med Balthasar av Mecklenburg-Werle (død 1421)


== Eksterne lenker ==
Friedrich Wigger: Stammtafeln des Großherzoglichen Hauses von Meklenburg Publisert på nettstedet til Digitale Bibliothek Mecklenburg-Vorpommern (arkivert kopi besøkt 6. mars 2021)
Stor-Sjouten

Stor-Sjouten (også Stora Sjougden; sørsamisk: Sjeavhta) er en innsjø i den nordlige delen av Strömsund kommune, Jämtlands län, Sverige. Ved innsjøen ligger bebyggelsene Sjoutnäset, Inviken og Nyhem.Innsjøen er regulert for kraftproduksjon, og høyden varierer derfor mellom 442 og 453 meter over havet. Av samme grunn er den økologiske statusen dårlig. Likevel har sjøen bra bestand av ørret og røye.


== Referanser ==
Regina Mingotti

Regina Mingotti (1722–1808) var en italiensk operasanger (sopran).


== Liv og virke ==
Regina Mingotti var datter av en østerriksk offiser og døpt Regina Valentini. Hun vokste opp i ursulinerklosteret i Graz og fikk den første sangundervisningen av klosterets abbedisse. 
I 1747 giftet hun seg med impresarioen Pietro Mingotti. Samme år kom hun med operatruppen hans til Dresden for å oppføre operaer på Angelo Mingottis (Pietros bror) nybygde operahus. Bygningen sto på samme område som Zwinger-bygningen står, men var bygd i tre og brant ned allerede i 1748. 
Den kongelige opera engasjerte Mingotti for å synge i Christoph Willibald Glucks Le nozze d'Ercole e d'Ebe i anledning bryllupet til Fredrik Christian av Sachsen og Maria Antonia av Bayern i 1747. 
Fra 1748 fikk Mingotti sangundervisning av Nicola Porpora.
Mingotti var engasjert som andre sangerinne ved Dresdens operahus og ble regnet som etterfølgeren til den aldrende prima donnaen, Faustina Bordoni. I korrespondanse mellom Pietro Metastasio og Johann Georg Pisendel beskrives en bitter konflikt mellom Mingotti og Bordoni som først ble bilagt etter at Mingotti i 1750 fikk et års engasjement i Napoli. Da Bordoni tok avskjed med scenen i 1751, etterfulgte Mingotti henne som prima donna i Dresden.
Mingotti forlot Dresden i 1752 og sang i Madrid, London og forskjellige italienske byer. Hun trakk seg tilbake fra scenen i 1763. Etter et opphold i München flyttet hun til sin sønn i Neuburg an der Donau, der hun i 1807 døde som enkefru Königlich-sächsische Kommerzienrätin.


== Referanser ==


== Litteratur ==
Fürstenau, Moritz: Zur Geschichte der Musik und des Theaters am Hofe der Kurfürsten von Sachsen und Könige von Polen Friedrich august I (august II) und Friedrich august II (august III). Kuntze, Dresden 1862: s. 251 ff.
(de) Joseph Kürschner: «Mingotti, Regina». I Allgemeine Deutsche Biographie (ADB). Bind 21, Duncker & Humblot, Leipzig 1885, s. 767.
Landeshauptstadt Dresden (red.): Frauen in Dresden. Dokumente, Geschichten, Porträts. Sächsisches Drucks- und Verlagshaus, Dresden 1994, s. 42f.
Süddeutsche Musik-Zeitung. Årgang 12: nr. 52 (28. desember 1863): s. 205-206
Scott Speedman

Scott Speedman (født 1. september 1975 i London, England) er en britisk-født kanadisk skuespiller på film og TV. 
I en alder av fire år, flyttet Speedman og familien fra Storbritannia til Toronto, Ontario. Speedman var en konkurransedyktig svømmer, men på grunn av en nakkeskade ble han tvunget til å forlate sporten. Speedman debuterte som skuespiller i 1995 i den kanadiske serien Net Worth. Speedman dukket opp i filmen Underworld: Evolution som en vampyr i 2006, og sammen med Liv Tyler var han med i horror-thrilleren The Strangers fra 2008.


== Referanser ==


== Eksterne lenker ==
(en) Scott Speedman – kategori av bilder, video eller lyd på Commons 
(en) Scott Speedman på Internet Movie Database 
(sv) Scott Speedman i Svensk Filmdatabas 
(da) Scott Speedman på Filmdatabasen 
(da) Scott Speedman på Scope 
(fr) Scott Speedman på Allociné 
(en) Scott Speedman på AllMovie 
(en) Scott Speedman hos Rotten Tomatoes 
(en) Scott Speedman hos The Movie Database
Torrön

Torrön er en regulert innsjø i Åre kommune vest i Jämtland, Sverige. Innsjøen har et overflateareal på 103 km², og ligger 417 meter over havet. Torrön dreneres på sørsiden til Juvuln, og inngår i Indalsälvens nedbørområde.
Innsjøen grenser mot vest til Skäckerfjällens naturreservat.


== Se også ==
Liste over innsjøer i Skandinavia


== Referanser ==


== Eksterne lenker ==
«Torrön på VISS». Besøkt 24. september 2016.
Jan Øistein Nielsen

Jan Øistein Nielsen (født 1946 i Oslo) er en norsk plateprodusent og forfatter.
Barn: Yvonne Schilling, Christine Schilling, Elizabeth Schilling, Charlotte Williams, Amanda Marie Nielsen. Flere av disse medvirket på «Barnas Viser».


== Barneplater ==
Karrieren som produsent av barneplater startet med Barnas viser, utgitt av plateselskapet Talent i 1974. 
Rolf Just Nilsen medvirket og samarbeidet fortsatte med Barnas eventyr, en bearbeiding av Asbjørnsen og Moes eventyr som førte til at Rolf Just Nilsen fik Spellemannprisen i 1983. Han etablerte Barnas Musikklubb og i årene som fulgte produserte han over 50 barneplater, 5 visebøker for barn og komponerte en rekke barnesanger, 
blant annet med Inger Hagerups tekster og to plater med Sidsel Mørcks tekster. 4 av hans 5 barn var sangere på flere av platene han utga


== Bøker ==
I 1981 kom han med boken Mysteriet menneske. Utdrag fra boken gikk som føljetong i Vi menn. I 1987 kom Farvel død, som handler om forskjellige teorier om liv etter døden. I 1989 utga han en biografi om den profilerte homofile modellen ved Kunstakademiet i Oslo, Maurice Budini.

1977 Barnas viser 1–3 (Redaktør), Gyldendal forlag
1980 Sidsel Mørck: Stort og smått vers, Musikk av Jan Ø. Nielsen
1981 Mysteriet menneske, Dreyers forlag
1984 Barnas beste viser (Redaktør), NW Damm & Sønn
1985 Colin Wilson: Rudolf Steiner. Oversatt av Jan Ø. Nielsen
1987 Farvel død, Kurer forlag A/S
1987 Barnas egne viser, Kurer forlag A/S
1988 Godt sagt – sitatordbok (Redaktør)
1989 Godt sagt om kjærlighet (Redaktør)
1989 Godt sagt om vennskap (Redaktør)


== Referanser ==
Trolltjärnen

Trolltjärnen er et tjern i Åflo, Offerdals sogn i Krokom kommune, Jämtland, Sverige.
I nærheten av tjernet ble den 8000 år gamle Offerdalsspissen funnet i 1881. Ifølge et gammelt sagn er det en skatt gjemt i tjernet.
Ved Trolltjärnen var det på begynnelsen av 1900-tallet et teglverk, og en kombinert kino og selskapslokale, Centralen Kaxås. Teglverket ble på begynnelsen av 1910-tallet flyttet fra Åflo til Ede, leiren til produksjonen ble hentet fra Trolltjärnen. Driften opphørte på slutten av 1930-tallet, blant annet på grunn av problemer med strømforsyningen.


== Kilder ==
En bok om Offerdal, del 1-3, utgitt av Offerdals hembygdsförening


== Eksterne lenker ==
Nettstedet Offerdal.se – «Sägen om skatten i Trolltjärnen»
Charlottenburg

Charlottenburg er en ortsteil i Berlin som ved bydelsreformen i 2001 ble slått sammen med Wilmersdorf til bydelen (Bezirk) Charlottenburg-Wilmersdorf. 
Charlottenburg var opprinnelig en egen by vest for Berlin, men gikk i 1920 inn i Stor-Berlin. Charlottenburg feiret i 2005 300-årsjubileum. 


== Historie ==
I middelalderen var det i området både slaviske og tyske jordbruksbosetninger. I 1315 ble landbrukseiendommene Lietzow og Casow, deler av det senere Charlottenburg, en del av nonneklosteret Sankt Marien i Spandau eiendommer. I forbindelse med reformasjonen, konfiskerte kurfyrste Joachim II av Brandenburg nonneklosterets eiendommer i 1558.
I 1695 fikk den senere dronning Sophie Charlotte av Hannover et landområde av sin ektemann, kurfyrste og den senere kong Fredrik I av Preussen i bytte mot sine eiendommer i Caputh og Langerwisch, ved Potsdam. På dette området lot hun bygge sommerslottet Lützenburg. I 1705 fikk bebyggelsen rundt dette slottet navnet Charlottenburg og samtidig bystatus. Slottet skiftet også navn til Schloss Charlottenburg. Flere prøyssiske konger hadde Charlottenburg som sin hovedresidens, blant dem  Fredrik Vilhelm II og sønnen Fredrik Vilhelm III. Etter Preussens nederlag i slaget ved Jena-Auerstedt i 1806, ble Charlottenburg inntatt av franskmennene og Napoleon residerte selv en periode i Schloss Charlottenburg.
Charlottenburg ble etterhvert en attraktiv adresse for velstående berlinere, som flyttet ut til byen. Også viktige industriselskap, som Siemens og Schering slo seg i 1870-årene ned i Charlottenburg, og i de følgende tiårene kom det en eksplosiv folkevekst. Charlottenburg utviklet seg til å bli en velregulert storby, med blant annet det kjente kjøpesenteret KaDeWe.
I 1884 ble det etablert en teknisk høyskole i byen, som i dag er Technische Universität Berlin. I 1893 nådde Charlottenburg 100 000 innbyggere, og fikk dermed en formell status som storby. I 1910 var innbyggertallet økt til 306 000. Ved den store bysammenslåingen i 1920, ble Charlottenburg en del av Stor-Berlin.
Under andre verdenskrig ble særlig de østlige delene av Charlottenburg skadet av krigshandlingene. Kaiser-Wilhelm-Gedächtniskirche lå etter krigen i ruiner, men i stedet for å bli restaurert, ble kirkeruinen stående som en krigsminne. Området rundt Kurfürstendamm utviklet seg raskt til å bli det nye sentrumet for Vest-Berlin, da det historiske sentrum av Berlin ble liggende i Øst-Berlin.


== Offentlige bygninger ==
Charlottenburg rådhus, Otto Suhr Allee
Universität der Künste Berlin, Hardenbergstrasse
Technische Universität Berlin
Ludwig Erhard Haus, Fasanenstrasse
Literaturhaus Berlin, Fasanenstrasse


== Bildegalleri ==

		
		
		


== Eksterne lenker ==
Offizielle Website des Bezirksamts Charlottenburg-Wilmersdorf
Geschichte Charlottenburgs im Bezirkslexikon
Knut Erik Østgård

Knut Erik Østgård (født 23. september 1964) er en norsk sanger, gitarist og låtskriver som er mest kjent som vokalist i bandet Return. 
I 2011 ga Østgård ut EP-en Smakebiter som var hans første som soloartist. Denne inneholdt fire låter som senere ble inkludert på LP-en Talas. Han har også komponert for andre artister som Cozmo's Factory og Re-Pita.


== Diskografi ==
AlbumTalas (2011)Singler/EP-erTalas over hælja (2010)
10.000 gonger (2010)
Soldaten (2010)
Smakebiter (2011)


=== Return ===
To the Top (1987)
Attitudes (1988)
Straight Down the Line (1989)
Fourplay (1991)
Replay (1991)
V (1992)
The Best of Return (2000)
Return Live (2000)
Return (2005)
Best of…Both Worlds (2008)
30 Years Anniversary – Live at Stange (2015)SinglerSheila/Warm Bedside (1985)
Sheila/How Can You Tell? (1986)
Sing Me a Song/Runnin' Out of This Love Affair (1987)
To the Top/So Many Times (1987)
Change the Attitude/More More More (1988)
Can You Forgive Me (1989)
Bye Bye Johnny/Can You Forgive Me (1990)
United In a Scream/I Gave You All (1990)
Having Fun (1991)
Tell Me (That You Want Me to Stay)/Joe & Jenny (1991)
Take This Heart (1992)
Friends Will Be Friends/Ridin' On a Rainbow (1992)
Save the Heart (2005)
Rock'n Roll Train (2014), med Stage Dolls
Father Father (2015)


=== Deltar på ===
Totenschlager: Den originale fotballkassetten '87 (1987)
Totenschlager: Viggo og frua (1989)
Se og Hør: Se og Hør-kassetten nr. 10 (1989)
Forente artister: Mellom himmel og jord (1990)
PolyGram: Vend ryggen til '90 (1990)
CBS: Radio 1 Hits (1990)
NRK/Sonet: Når nettene blir lange (1991)
VG: På gang 42 (1991)
Vertigo Records: Norske Riff og Tordenskrall 1967–1992: Norsk hardrock gjennom 25 år (1993)
The Record Collection: Norske hits 1980–1989 – 38 pop & rock klassikere (1994)
EVA Records: Even More Power Ballads (1994)
Cozmo's Factory: Trailer for Sale/Rent (1995)
Ham-Kam Supporterklubb: Hva er grønt og hvitt/Stallgårdensangen (1995)
Egmont Music Club: Det beste av norsk musikk 1986–1989 (1998)
Re-Pita: Re-Play – Re-Pita Mania 2 (2004)
Unidisc: Norsk musikk i 100 – Vol. 5: Norge rundt (2005)
Stage Dolls-hyllest: Wings of Steel – A Norwegian Tribute to Stage Dolls (2008)
Katrine Moholt: Sweethearts (2008)
Musikk i Hedmark: Musikk i Hedmark (2009)
Stage Dolls: Always (2010)
Rune Rudberg: Strong Enough (2012)
Cover Me: Cover Me – To hits, to generasjoner – èn musikkopplevelse (2012)
Legacy of the Beginning: Black Wind (2014)
Scandinavia Event: We Love the 80's (2014)


== Eksterne lenker ==
(en) Knut Erik Østgård på Internet Movie Database
Talas (album)

Talas er et musikkalbum med Østgård, utgitt i 2011. Dette er hans første plate som soloartist.


== Sporliste ==
«Talas over hælja»
«Pinadø»
«Tør gud å velsigne meg»
«Lykkelig»
«I æll evighet»
«10 000 gonger»
«Traktor og miniskjørt»
«Mjøsa»
«Fordømmade tulling»
«Soldaten»
«Gå vækk»
Bonusspor ved nedlasting
«Vind i mine segl»


== Personell ==
Knut Erik Østgård – vokal, gitar
Henning Ramseth – gitar
Vidar Tyriberget – bass
Sjur Lundstein – piano, keyboard
Halvor Bergh – vokal, gitar
Geir Holten – trommer
Tännsjön

Tännsjön er en innsjø ved Bodsjöedet i Åre kommune i Jämtland i Sverige, ca 10 km nordvest for Duved. Indalsälven, som dannes like vest for Tännsjön, danner ved utløpet av sjøen Tännforsen, som er et av Sveriges største fossefall. Innsjøen, som er omgitt av skog og strender, har et areal på omkring to km², og anses for å være grunn. I innsjøen er det, foruten ørret og røye, regnbueørret som er satt ut.
Smakebiter

Smakebiter er en EP med Østgård, utgitt i 2011.


== Sporliste ==
«Vind i mine segl»
«Talas over hælja»
«10 000 gonger»
«Pinadø»
Västsjön

Västsjön er en 78,6 hektar stor innsjø i Offerdal i Krokom kommune, Jämtland, Sverige. Innsjøen ligger 374 meter over havet, og har Rörtjärnbäcken som viktigste tilløp. Sjøen dreneres av Västsjöån, som går til Mellsjön.
Ved innsjøen ligger også bygden Västsjön mellom Rönnöfors og Olden. Området har vært bebygd siden omkring 1850.


== Kilder ==
En bok om Offerdal, del 1-3, utgitt av Offerdals hembygdsförening


== Eksterne lenker ==
Offerdals lokale nettsider
Lorents Ola Aasvold

Lorents Ola Aasvold (født 9. august 1988, Snåsa) er en norsk landeveissyklist. 
Aasvold startet sykkelkarrieren i 2008. De første resultatene kom i 2009 og i 2010 vant han Norgescupen i landeveissykling sammenlagt. Han kom på 9.-plass sammenlagt i Rhône-Alpes Isère Tour 2010.


== Referanser ==


== Eksterne lenker ==
(en) Lorents Ola Aasvold – ProCyclingStats 
(en) Lorents Ola Aasvold – Cycling Archives
Rhône-Alpes Isère Tour

Rhône-Alpes Isère Tour (til og med 2005 Tour Nord-Isère) er et landeveisritt arrangert årlig i franske Rhône-Alpes. 
Utgavene 1991-2004 var forbeholdt amatører. Siden 2005 er det organisert som et UCI-ritt på nivå 2.2.


== Vinnere ==


== Eksterne lenker ==
Offisielt nettsted 
(en) Rhône-Alpes Isère Tour – kategori av bilder, video eller lyd på Commons
Empire Field

Empire Field er et midlertidig stadion i Hastings Park i Vancouver, Canada. Den benyttes av BC Lions i Canadian Football League og Vancouver Whitecaps i Major League Soccer i 2010 og 2011 mens BC Place Stadium renoveres. Empire Field ligger der den tidligere Empire Stadium lå, og ble bygget i løpet av 111 dager for $14 millioner. Den har kapasitet for 27,528 personer, inkludert 20,500 sitteplasser og 14 VIP-bokser. Banen har kunstgress.


== Eksterne lenker ==
(en) Empire Field – kategori av bilder, video eller lyd på Commons
Den store søvnen (hørespill)

Den store søvnen er et norsk kriminalhørespill som gikk på NRK Radio i 1984. Det ble produsert av NRK Radioteateret med regi av Nils Nordberg. Stykket er basert på Raymond Chandlers kriminalroman Den lange søvnen.


== Medvirkende ==
Lars Andreas Larssen – Philip Marlowe
Per Sunderland – General Sternwood
Elisabeth Sand – Carmen Sternwood
Merete Armand – Vivian Regan
Erik Hivju – Bernie Ohls
Oda Schjøll – Agnes
Gerhard Bjelland – Butleren
Morten Faldaas – Carl
Ellers medvirker: Knut Haugmark


== Referanser ==
Göran Boström

Göran Boström (født 1942) er en svensk kunstner og forfatter, og bosatt i Offerdal i Jämtland, Sverige. Boström skildrer ofte naturen i vestre Jämtland, og engasjeres ofte av svensk jakt- og naturpresse.


== Utgitte bøker ==
Gränsland (1991)
Skogsluft (1996)
På andra sidan gärdesgården (2003)


== Eksterne lenker ==
Naturgalleriet: Göran Boström